b'\n_START_ARTICLE_\nThomas Newcomen\n_START_SECTION_\nUtviklingen av Newcomens dampmaskin\n_START_PARAGRAPH_\nDa Newcomen begynte \xc3\xa5 utvikle sin maskin, gjorde han det fordi han var interessert i mulighetene for \xc3\xa5 bruke dampkraft til \xc3\xa5 pumpe vann opp av gruvene. Dette gjaldt s\xc3\xa6rlig gruvene i Cornwall i S\xc3\xb8r-England slik at de ikke skulle bli oversv\xc3\xb8mt. F\xc3\xb8r dampmaskinen ble vannpumpene drevet av hester, og dette ble vanskelig i gruvedriften. Lik Savery brukte Newcomen Papins ideer om \xc3\xa5 lage undertrykk i en sylinder. Systemet fungerer slik at tyngden av pumpesystemet trekker stempelet opp. Samtidig fylles sylinderen under stempelet med damp. N\xc3\xa5r stempelet n\xc3\xa5r sitt toppunkt, slippes det vann inn i sylinderen. Derved kondenseres dampen og trykket i sylinderen faller. Det utvendige atmosf\xc3\xa6retrykk presser derved stempelet ned og samtidig gir arbeidsslag til pumpa. N\xc3\xa5r stempelet n\xc3\xa5r bunnen, slippes kondensvannet ut og syklusen repeteres.'